2007. gads

**2007**. () bija parastais gads, kas pēc Gregora kalendāra sākās pirmdienā.

Šis gads ir:
* Starptautiskais polārais gads (-);
* Starptautiskais heliofizikas gads;
* Delfīna gads;
* Kodoldzinēja gads
* Pēc ķīniešu kalendāra suņa gads līdz 17. februārim, ko 18. februārī nomaina cūkas gads.

## Notikumi

### Janvāris
* 1. janvāris:
** Bulgārija un Rumānija tika uzņemta Eiropas Savienībā;
** Slovēnijā ieviests eiro, aizstājot tolāru;
** Pans Kimuns kļuva par ANO ģenerālsekretāru, nomainot Kofi Annanu;
** Angola iestājās OPEC;
** Somālijas karš: karotāji no Musulmaņu savienības pameta savu cietoksni Kisimajo un bēga uz Kenijas robežu.
* 2. janvāris — Gibraltārā stājās spēkā jaunā konstitūcija.
* 4. janvāris — Nensija Pelosi kļuva par pirmo sievieti spīkeri ASV.
* 7. janvāris — Staņislavs Velguss, jaunieceltais Varšavas arhibīskaps, atkāpās no amata pēc tam, kad tika atklāta viņa sadarbība ar slepenajiem dienestiem komunistiskā režīma laikā.
* 8. janvāris:
** Danjels Ortega tika ievēlēts uz otru termiņu par Nikaragvas prezidentu;
** Krievijas naftas piegāde Polijai, Vācijai un Ukrainai tika samazināta sakarā ar Krievijas un Baltkrievijas strīda saasināšanos; tā tika atjaunota pēc 3 dienām.
* 9. janvāris — Stīvs Džobss pirmo reizi publiski prezentēja iPhone.
* 10. janvāris — ASV prezidents Džordžs Bušs paziņoja par plāniem izvietot 21 500 kaujinieku lielu papildu karaspēku Irākā.
* 11. janvāris:
** Vjetnamu uzņēma Pasaules Tirdzniecības organizācijā kā 150. locekli;
** Ķīna izmēģināja ballistiskās raķetes.
* 13. janvāris — grieķu kuģis "*Server*" avarēja pie Norvēģijas krastiem, jūrā izplūda aptuveni 200 tonnas naftas.
* 14. janvāris — Starptautiskais Sarkanais Krusts un Sarkanā Pusmēness Kustība oficiāli pārņēma Sarkanā Kristāla nereliģiozo emblēmu no ārzemju operācijām.
* 17. janvāris — orkāna stipruma vētra Kirils nogalināja vismaz 40 cilvēkus Rietumeiropā.
* 18. janvāris — Maknota komēta, spožākā komēta, kas parādījusies pēdējo 40 gadu laikā, bija redzama Zemes Dienvidu puslodē.
* 24. janvāris — Izraēlas tieslietu ministrija paziņoja, ka prezidents Mošē Kacavs tiks tiesāts par izvarošanu un spēka izmantošanu; nākamajā dienā viņš atkāpās no amata.
* 25. janvāris — Gambijā notika parlamenta vēlēšanas.
* 30. janvāris — Microsoft laida klajā Windows Vista un Microsoft Office 2007.
* 31. janvāris — Venecuēlas Nacionālā Asambleja izdeva dekrētu par varas piešķiršanu uz vēl 18 mēnešiem prezidentam Ugo Čavesam.

### Februāris
* 2. februāris:
** Ķīnas prezidents Hu Dzintaoi parakstīja ekonomiskus darījumus ar Sudānu;
** Somālijas karš: 8 cilvēki gāja bojā mīnu uzbrukumā Somālijas galvaspilsētā Mogadīšo.
* 3. februāris:
** nāvējošais H5N1 vīruss (putnu gripa) tika atklāts Anglijas grāfistē Safolkā;
** Indonēzijā pēc El Ninjo plosīšanās tika izsludināts ārkārtas stāvoklis;
** automašīnas sprādzienā pārpildītā Bagdādes tirgū bojā gāja vismaz 135 cilvēki, bet 339 tika ievainoti.
* 11. februāris — nacionālajā referendumā Portugālē tika legalizēti aborti.
* 13. februāris — Taivānā opozīcijas līderis Ma Jings atkāpās no priekšsēdētāja amata Kuomintangu partijā vēlāk viņam izvirzīja apsūdzību par naudas piesavināšanos.
* 19. februāris — Ziemeļkoreja piekrita pārtraukt savu kodolprogrammu apmaiņā pret naftu.
* 22. februāris — Alsungas novadā, "Reģu pansionāta" ugunsgrēkā bojā gāja 26 cilvēki.
* 25. februāris — notika 79. Kinoakadēmijas balvas pasniegšanas ceremonija.
* 26. februāris — starptautiskā tiesa atzina Serbiju par vainīgu nespējā novērst genocīdu Srebrenicā.

### Marts
* 1. marts:
** Parīzē atklāts Starptautiskais polārais gads, piešķirot 1,5 miljardus USD Arktikas un Antarktikas izpētei;
** Airbus paziņoja, ka pārtrauks darbu pie A380F kravas lidmašīnas izstrādes;
** ASV dienvidaustrumu štatos 31 tornādo prasīja 30 cilvēku dzīvības un daļēji izpostīja Enterpraisas pilsētu Alabamas štatā.
* 4. marts:
** Parlamenta vēlēšanas Igaunijā, kurās pirmo reizi bija iespējams balsot arī elektroniskā veidā;
** Parlamenta vēlēšanas Abhāzijā.
* 5. marts — Pekinā sākās Nacionālais tautas kongress, kas turpinājās līdz .
* 6. marts — ASV sasniegts rekords džekpota loterijā — 370 miljoni USD.
* 7. marts — Ziemeļīrijas asamblejas vēlēšanas.
* 12. marts — Alans Džonsons, BBC žurnālists pazuda Gazā, Palestīnā.
* 17. marts — Bagdādē  hlora bumbas sprādziens ievainoja simtiem cilvēku.
* 19. marts — ogļu raktuvēs Kemerovas apgabalā, Krievijā, metāna eksplozijā bojā gāja 108 cilvēki.
* 25. marts — Berlīnē 27 Eiropas ministri atzīmēja 50 gadadienu, kopš noslēgts Romas līgums.
* 26. marts:
** 6,9 ballu stipra zemestrīce Japānā, Išikavas provincē, dzīvību zaudēja 1 cilvēks, ievainoti vismaz 193 cilvēki;
** Kanādas provincē Kvebekā Nacionālās Asamblejas vēlēšanās uzvarēja Liberāļu partija.
* 27. marts:
** Latvijas Ministru prezidents Aigars Kalvītis un Krievijas premjers Mihails Fradkovs Maskavā Krievijas valdības ēkā parakstīja 1997. gadā parafēto Latvijas un Krievijas robežlīgumu;
** par Mjanmas (Birmas) galvaspilsētu oficiāli kļuva Nepjido.
* 31. marts:
** Sidnejā, Austrālijā, cilvēki uz stundu izslēdza elektrību, lai pievērstu uzmanību globālajām klimata pārmaiņām;
** Beninā notika parlamenta vēlēšanas.

### Aprīlis
* 2. aprīlis:
** Velsā stājās spēkā smēķēšanas aizliegums slēgtās telpās;
** Zālamanu Salas satricināja 8,1 balles stipruma zemestrīce, pēc tam salas skāra arī cunami.
* 3. aprīlis — Ukrainas prezidents Viktors Juščenko atlaida prokrieviski noskaņoto parlamentu.
* 4. aprīlis — NATO un Afganistānas bruņotie spēki pārņēma Taliban pārvaldīto Helmandas vilajetu.
* 5. aprīlis — grieķu kruīza kuģis *M/S Diamond* uztriecās uz rifa netālu no Santorines salas.
* 11. aprīlis — Al-Qaida uzņēmās atbildību par diviem sprādzieniem Alžīrā, kuros bojā gāja 33 cilvēki, vairāk kā 200 ievainoti.
* 14. aprīlis:
** bijušais šaha čempions Garijs Kasparovs aizturēts Maskavā par piedalīšanos aizliegtā gājienā;
** nepierasta temperatūras paaugstināšanās visā Eiropā. Netālu no Frankfurtes, Vācijā, tā sasniedza pat gandrīz 30 °C.
* 16. aprīlis — studentu pilsētiņā Virdžīnijā, ASV, notika apšaude, kurā dzīvību zaudēja 32 cilvēki, un pēc incidenta vainīgais pats nošāvās.
* 21. aprīlis — Nigērijā notika prezidenta vēlēšanas.
* 22. aprīlis — Francijas prezidenta vēlēšanu pirmā kārta.
* 24. aprīlis — Mehiko legalizēti aborti.
* 26. aprīlis — Bronzas nakts: Tallinā, Igaunijā notika "Bronzas kareivja" statujas demontāža un padomju karavīru apbedījumu ekshumācija. Krievvalodīgie iedzīvotāji vairākas dienas rīkoja plašas protesta akcijas, kas pārauga masu nekārtībās.
* 27. aprīlis — Turcijas prezidenta vēlēšanu pirmā kārta, kuras rezultātus anulēja Konstitucionālā tiesa.

### Maijs
* 4. maijs — tornādo izpostīja Grīnsberijas pilsētu Kannzasas štatā, ASV, bojā gāja vismaz 12 cilvēki.
* 5. maijs — Kenya Airways lidmašīna *KQ 507* avarēja Kamerūnā, bojā gāja 114 cilvēki.
* 6. maijs:
** Nikolā Sarkozī tika ievēlēts par Francijas prezidentu;
** Burkinafaso notika parlamenta vēlēšanas.
* 8. maijs — Ziemeļīrijā atjaunota vietējā pašpārvalde ar protestantu pārstāvi Aienu Peisliju kā premjerministru.
* 10. maijs — Tonijs Blērs paziņoja, ka 27. jūnijā atkāpsies no Apvienotās Karalistes premjerministra amata.
* 14. maijs — Filipīnās notika senatoru vēlēšanas.
* 12. maijs — Armēnijā notika parlamenta vēlēšanas.
* 16. maijs — Nikolā Sarkozī sāka pildīt Francijas Republikas prezidenta pienākumus.
* 17. maijs:
** Latvijas Saeima ratificēja Latvijas un Krievijas robežlīgumu;
** Alekss Salmonds oficiāli kļuva par pirmo Skotijas premjerministru;
** Krievijas Ortodoksālā baznīca ārzemēs un Maskavas patriarhs apvienojās pēc 8 gadu šķelšanās.
* 20. maijs — sadursmes Libānas galvaspilsētā Tripolē pārauga par Libānas konfliktu.
* 23. maijs — ogļraktuvē Krievijas pilsētā Novokuzņeckā gāja bojā 38 cilvēki.
* 24. maijs — Īrijā notika parlamenta vēlēšanas.
* 28. maijs — Rijo Mori tika kronēta par jauno Miss Universe 2007.
* 31. maijs — Valdis Zatlers tika ievēlēts par Latvijas prezidentu.

### Jūnijs
* 5. jūnijs — vilciena avārija netālu no Kerangas Viktorijā, Austrālijā, 12 cilvēki gāja bojā un 23 ievainoti.
* 6.-8. jūnijs — 33. Lielā astotnieka samits Hailigendamā, Vācijā.
* 8. jūnijs — Space Shuttle Atlantis ekspedīcijaa STS-117 starts.
* 24. jūnijs — Kongo Republikā notika parlamenta vēlēšanas.
* 27. jūnijs — Tonijs Blērs atstāja Apvienotās Karalistes premjerministra amatu, viņa vietā par premjerministru kļuva Gordons Brauns.
* 28. jūnijs — Grieķijā gadsimta lielākais karstuma vilnis izraisīja vairāk kā 200 mežu ugunsgrēku, dzīvību zaudēja vismaz 11 cilvēki.
* 29. jūnijs — Apvienotās Karalistes policija atrada un neitralizēja Londonas centrā paslēptu bumbu.
* 29. jūnijs — Apple Inc. pārdošanā ASV izlaida mobilo telefonu iPhone.
* 30. jūnijs:
** Glāzgovas starptautiskās lidostas galvenā termināļa ieejā ietriecās terorista vadīts apvidus auto, izraisot ugunsgrēku;
** Austrumtimorā notika parlamenta vēlēšanas.

### Jūlijs
* 1. jūlijs:
** Austrijā tika mainīts balsstiesīgo iedzīvotāju vecums no 18 uz 16 gadiem.
** Portugāle kļuva par Eiropas Savienības prezidējošo valsti pēc Vācijas.
** Austrālijā, Viktorijā un Jaundienvidvelsā aizliedza smēķēt klubos.
** Vembli stadionā notika Velsas princesei Diānai veltīts atceres koncerts.
* 3. jūlijs — Sudānā notika plūdi, kas bija postošākie visā Sudānas vēsturē.
* 7. jūlijs — Live Earth akcijā visā pasaulē notika 9 koncerti, lai pievērstu cilvēku uzmanību globālajai sasilšanai.
* 8. jūlijs — Boeing prezentēja Boeing 787.
* 9. jūlijs — Argentīnas neatkarības dienā Buenosairesā uzsniga sniegs, kas pēdējoreiz tika novērots gandrīz pirms 100 gadiem.
* 16. jūlijs — Apvienotā Karaliste no valsts izraidīja Krievijas diplomātu, atbildot uz Krievijas nevēlēšanos izdot Andreju Lugovoju, kas tika turēts aizdomās par Aleksandra Ļitviņenko slepkavību.
* 18. jūlijs — Nelsons Mandela sapulcināja pasaules līderu grupu, lai spriestu par pasaules problēmām.
* 19. jūlijs — 72 gadus vecā Pratibha Patila kļuva par pirmo sievieti Indijas prezidenti.
* 22. jūlijs — Turcijā notika parlamenta vēlēšanas.
* 24. jūlijs — par Albānijas prezidentu kļuva Bamirs Topi.
* 29. jūlijs — Japānā notika koalīcijas vēlēšanas.
* 30. jūlijs — Apvienotās Karalistes jaunais premjerministrs Gordons Brauns devās savā pirmajā vizītē uz ASV.

### Augusts
* 3. augusts — *[[Daimler (uzņēmums)|DaimlerChrysler]]* pārdeva *[[Chrysler]]* investīciju uzņēmumam *Cerberus Capital Management*.
* 4. augusts:
** Slovēnijā stājās spēkā aizliegums smēķēt publiskās vietās;
** ASV palaista Marsa zonde *[[Phoenix (kosmiskais aparāts)|Phoenix]]*.
* 6. augusts — sabrūkot raktuvēm Jūtas štatā, ASV tika iesprostoti 6 cilvēki, kurus neizdevās izglābt.
* 8. augusts — palaists daudzkārt izmantojamais kosmosa kuģis *[[Endeavour (kosmoplāns)|Endeavour]]* misijā *[[STS-118]]*.
* 14. augusts — vairākos teroristu pašnāvnieku izraisītajos sprādzienos Irākas ziemeļos bojā gāja 572 cilvēki.
* 15. augusts — Peru skāra 8 balles stipra zemestrīce, bojā gāja 512 un ievainoti vairāk nekā pusotra tūkstoša cilvēku.
* 21. augusts — viesuļvētra Dīns kā 5. kategorijas viesuļvētra sasniedza Jukatanas pussalu Meksikā.
* 25. augusts — divu bumbu sprādzienos Haidarābādu Indijā dzīvību zaudēja 44 cilvēki.
* 27. augusts — notika pilnīgs Mēness aptumsums, kas ilga nedaudz vairāk par 90 minūtēm. 
* 28. augusts — Abdullahs Gils (*Abdullah Gül*) tika ievēlēts par 11. Turcijas prezidentu.

### Septembris
* 1. septembris — Somijā visa analogā televīzija tika pārcelta uz digitālo apraidi.
* 3. septembris — Jamaikā notika vispārējās vēlēšanas.
* 4. septembris — Nikaragvas ziemeļaustrumu krastus sasniedza 5. kategorijas viesuļvētra Fēlikss.
* 11. septembris — Krievijā tika izmēģināta pasaulē jaudīgākā vakuuma bumba
* 12. septembris:
** Atkāpās Japānas premjerministrs Šindzo Abe, atkāpšanās stājas spēkā ;
** Atkāpās Krievijas premjerministrs Mihails Fratkovs un viņa vadītais ministru kabinets;
* 12. — 13. septembris — Indonēzijas Sumatras salas piekrasti satricināja spēcīgu zemestrīču sērija (6,1—8,2 balles).
* 13. septembris — par pasaules augstāko celtni kļuva Dubaijas tornis.
* 14. septembris — par Krievijas premjerministru kļuva Viktors Zubkovs pēc Domes balsojuma.
* 16. septembris:
** Parlamenta vēlēšanas Grieķijā;
** Taizemē avarēja pasažieru lidmašīna, 89 cilvēki gāja bojā.
thumb|150px|Protesti Mjanmā
* 17. septembris — par Sjerraleones prezidentu tika iecelts Ernests Bai Koroma.
* 22. septembris — Mjanmā sākās budistu mūku demonstrācijas pret militāro valdību, kas pēc dažām dienām pārauga vairāku desmitu tūkstošu iedzīvotāju protestos.
* 26. septembris — Japānas imperators Akihito formāli apstiprināja Jasuo Fukudu par 91. Japānas premjerministru.
* 30. septembris:
** Ukrainā norisinājās parlamenta ārkārtas vēlēšanas pēc tam, kad prezidents Viktors Juščenko atlaida parlamentu.
** Kamerūnā notika parlamenta vēlēšanas.

### Oktobris
* 1. oktobris — Anglijā un Velsā minimālais vecums, lai varētu iegādāties tabakas izstrādājumus tika pacelts no 16 uz 18.
* 2. oktobris — sākās otrais Korejas samits. Dienvidkorejas prezidents Ro Mu Hjuns un Ziemeļkorejas vadītājs Kims Čenirs tikās Phenjanā.
* 3. oktobris — Krievijas prezidents Vladimirs Putins parakstīja Latvijas Saeimas un Krievijas Domes ratificēto robežlīgumu.
* 6. oktobris — prezidenta vēlēšanas Pakistānā.
* 11. oktobris — Klīvlendā, Ohaio štatā, skolas apšaudē tika nogalināts viens cilvēks, ievainoti pieci.
* 15. oktobris — pirmais Airbus A380 tika piegādāts Singapore Airlines.
* 17. oktobris — Kiribati notika prezidenta vēlēšanas.
* 18. oktobris — pēc astoņiem trimdā pavadītiem gadiem, bijusī Pakistānas premjerministre Bēnazīra Bhuto atgriezās dzimtenē. Vēlāk, tajā pašā dienā, sprāga vairākas bumbas netālu no Bhuto konvoja; gāja bojā vairāk nekā 130 cilvēku.
[thumb|Mežu ugunsgrēki [Santaklarita|Santaklaritā, Kalifornijā]]
* 20. oktobris — Kalifornijā, ASV meža ugunsgrēku rezultātā tika evakuēts vairāk nekā 1 miljons cilvēku, iznīcinātas vairāk nekā 1600 ēkas.
* 21. oktobris:
** parlamenta vēlēšanas Polijā, Donalda Tuska vadītā liberālā partija Pilsoniskā platforma ieguva visvairāk balsu;
** parlamenta vēlēšanas Šveicē;
** prezidenta vēlēšanu pirmā kārta Slovēnijā;
** 2007. gada F1 sezona noslēdzās Interlagušas trasē, uzvaru gan sacīkstē, gan čempionātā izcīnīja Kimi Reikenens.
* 25. oktobris — pirmais Airbus A380 lidojums ar pasažieriem, ko veica Singapore Airlines.
* 28. oktobris — Argentīnas prezidenta un parlamenta vēlēšanas; par Argentīnas pirmo prezidenti sievieti kļuva Kristina Fernandesa de Kiršnere.
* 31. oktobris — bumbas sprādzienā autobusā Toljati, Krievijā bojā gāja astoņi un ievainoti vairāk nekā piecdesmit cilvēki.

### Novembris
* 2. novembris — vairāk nekā 100 000 Gruzijas opozīcijas partiju atbalstītāju pulcējās Tbilisi centrā, paužot protestu pret Gruzijas prezidentu Mihailu Saakašvili un pieprasot ārkārtas prezidenta un parlamenta vēlēšanas.
* 3. novembris — Pakistānas prezidents Pervezs Mušarafs izziņoja ārkārtas stāvokli valstī.
* 6. novembris — ASV štatos Kentuki, Misisipi, Ņūdžersijā un Virdžīnijā notika likumdošanas vēlēšanas; Kentuki un Misisipi štatos notika gubernatora vēlēšanas.
* 7. novembris:
** Gruzijas prezidents Miheils Saakašvili valstī izsludināja ārkārtas stāvokli;
** Jokelas skolas apšaudē Jokelas vidusskolā Somijā nogalināti 9 cilvēki.
* 9. novembris — par Polijas premjerministru kļuva Donalds Tusks.
* 11. novembris — Slovēnijā notika prezidenta vēlēšanu otrā kārta, kurā Danilo Turks uzvarēja ar 68,26%.
* 13. novembris — Dānijā notika parlamenta vēlēšanas. Premjerministrs Anderss Fogs Rasmusens tika ievēlēts uz trešo termiņu.
* 14. novembris — 7,7 balles stipra zemestrīce Čīlē.
* 16. novembris — par Polijas premjerministru tika iecelts Donalds Tusks.
* 17. novembris — Kosovas parlamenta vēlēšanas, kurās uzvarēja Hašima Tači vadīta partija.
* 22. novembris — Vladimirs Gurgenidze tika ievēlēts par 17. Gruzijas premjerministru.
* 24. novembris — Austrālijas Leiboristu partija Kevina Rada vadībā uzvarēja federālajās vēlēšanās Austrālijā.
* 25. novembris:
** Rumānijā notika Eiropas Parlamenta vēlēšanas;
** Horvātijā notika parlamenta vēlēšanas;
** Gruzijas parlaments pieņēma prezidenta Miheila Saakašvili demisiju.
* 29. novembris — Filipīnu bruņotie spēki izveidoja aplenkumu Manilas pussalā.

### Decembris
* 2. decembris — Vienotā Krievija uzvarēja parlamenta vēlēšanās Krievijā.
* 8. decembris — Lisabonā notika Eiropas Savienības un Āfrikas samits.
* 10. decembris:
** britu rokgrupa Led Zeppelin sniedza atkalapvienošanās koncertu O2 Arēnā, Londonā, pulcējot ap 20 000 cilvēku;
** par Argentīnas prezidenti kļuva Kristina Fernandesa de Kiršnere.
* 11. decembris — Alžīrā notika divu bumbas eksplozijas.
* 12. decembris — Šveicē notika parlamenta vēlēšanas.
* 13. decembris — Eiropas Savienības dalībvalstu līderi Lisabonā noslēdza Lisabonas līgumu.
* 15. decembris — Pakistānas prezidents Pervezs Mušarafs atcēla ārkārtas stāvokli Pakistānā.
* 16. decembris — Kirgizstānā notika parlamenta vēlēšanas, tajās uzvarēja Ak Žol partija.
* 18. decembris:
** Jūlija Timošenko kļuva par Ukrainas premjerministri.
** Džakobu Zumu ievēlēja par prezidentu Āfrikas Starptautiskajā kongresā DĀR.
* 19. decembris — Dienvidkorejā notika prezidenta vēlēšanas.
* 21. decembris — Čehija, Igaunija, Ungārija, Latvija, Lietuva, Malta, Polija, Slovākija un Slovēnija parakstīja Šengenas līgumu.
* 23. decembris:
** Taizemē notika vispārējās vēlēšanas;
** Uzbekistānā notika prezidenta vēlēšanas.
* 24. decembris — tika paziņots, ka Nepālas 240 gadus ilgusī monarhija tiks likvidēta 2008. gadā, un tiks ieviesta republika.
* 27. decembris:
** terorista-pašnāvnieka uzbrukumā Pakistānā gāja bojā bijusī valsts premjerministre Bēnazīra Bhuto;
** Kenijā notika prezidenta un parlamenta vēlēšanas.
* 30. decembris — par Pakistānas premjerministru kļuva Asifs Ali Zardārī.

## Visu gadu
* Afganistānas karš
* Dārfūras konflikts
* Irākas karš
* Izraēlas — Palestīnas konflikts

## Dzimuši
[thumb|120px|[Ariana Grīnblata]]
* 22. janvāris — Pau Kubarsi (*Pau Cubarsí*), Spānijas futbolists
* 21. marts — Ītans Nvaneri (*Ethan Nwaneri*), angļu futbolists
* 24. aprīlis — Estevans Viljans (*Estêvão Willian*), brazīliešu futbolists
* 4. maijs — Kendrijs Paess (*Kendry Páez*), ekvadoriešu futbolists
* 13. jūlijs — Lamins Jamals (*Lamine Yamal*), Spānijas futbolists
* 27. augusts — Ariana Grīnblata (*Ariana Greenblatt*), amerikāņu aktrise
* 24. novembris — Adams Kadirovs (*Адам Кадыров*), Krievijas politiķis

## Miruši
[thumb|120px|[Kurts Vonnegūts]]
[thumb|120px|[Boriss Jeļcins]]
[thumb|120px|[Mstislavs Rostropovičs]]
[thumb|120px|[Ingmars Bergmans]]
[thumb|120px|[Mikelandželo Antonioni]]
### Janvāris
* 8. janvāris — Ivonna De Karlo (*Yvonne De Carlo*), kanādiešu un amerikāņu aktrise (dzimusi 1922. gadā)
* 11. janvāris — Roberts Antons Vilsons (*Robert Anton Wilson*), amerikāņu rakstnieks (dzimis 1932. gadā)
* 14. janvāris — Darlīna Konlija, ASV aktrise (dzimusi 1934. gadā)
* 23. janvāris — Rišards Kapusciņskis (*Ryszard Kapuściński*), poļu žurnālists (dzimis 1932. gadā)
* 30. janvāris — Sidnijs Šeldons, ASV rakstnieks (dzimis 1917. gadā)

### Februāris
* 8. februāris — Anna Nikola Smita, ASV modele un aktrise (dzimusi 1967. gadā)
* 17. februāris — Jurga Ivanauskaite, Lietuvas rakstniece (dzimusi 1961. gadā)

### Marts
* 6. marts — Žans Bodrijārs, Francijas filozofs (dzimis 1929. gadā)
* 15. marts — Vītauts Ķernaģis (*Vytautas Kernagis*), lietuviešu mūziķis, televīzijas pārraižu vadītājs (dzimis 1951. gadā)
* 17. marts — Džons Bekuss (*John Backus*), ASV datorzinātnieks (dzimis 1924. gadā)
* 23. marts — Pols Koens (*Paul Cohen*), amerikāņu matemātiķis (dzimis 1934. gadā)

### Aprīlis
* 11. aprīlis — Kurts Vonnegūts (*Kurt Vonnegut*), ASV rakstnieks (dzimis 1922. gadā)
* 23. aprīlis — Boriss Jeļcins, Krievijas prezidents (dzimis 1931. gadā)
* 25. aprīlis — Alans Bols (*Alan Ball*), Anglijas futbolists un treneris (dzimis 1945. gadā)
* 27. aprīlis:
** Kirils Lavrovs (*Кирилл Лавров*), krievu aktieris (dzimis 1925. gadā)
** Mstislavs Rostropovičs (*Мстислав Ростропович*), krievu čellists un diriģents (dzimis 1927. gadā)

### Maijs
* 3. maijs — Volters Širra (*Walter Marty Schirra*), ASV astronauts (dzimis 1923. gadā)
* 28. maijs — Deivids Leins (*David Lane*), ASV balto nacionālistu līderis (dzimis 1938. gadā)

### Jūnijs
* 8. jūnijs — Ričards Rortijs (*Richard Rorty*), ASV filozofs (dzimis 1931. gadā)

### Jūlijs
* 16. jūlijs — Dmitrijs Prigovs (*Дми́трий При́гов*), krievu dzejnieks un mākslinieks (dzimis 1940. gadā)
* 30. jūlijs:
** Ingmars Bergmans (*Ingmar Bergman*), Zviedrijas kinorežisors (dzimis 1918. gadā)
** Mikelandželo Antonioni (*Michelangelo Antonioni*), itāļu kinorežisors (dzimis 1912. gadā)

### Augusts
* 5. augusts — Žans Marī Listižē (*Jean-Marie Lustiger*), franču katoļu garīdznieks (dzimis 1926. gadā)
* 28. augusts — Antonio Puerta, spāņu futbolists (dzimis 1984. gadā)

### Septembris
[thumb|120px|[Lučāno Pavaroti]]
[thumb|120px|[Džeina Vaimena]]
* 6. septembris — Lučāno Pavaroti, itāļu operdziedonis (dzimis 1935. gadā)
* 10. septembris — Džeina Vaimena (*Jane Wyman*), amerikāņu aktrise (dzimusi 1917. gadā)
* 15. septembris — Kolins Makrejs, britu rallija pilots (dzimis 1968. gadā)
* 23. septembris — Marsels Marso (*Marcel Marceau*), franču mīms (dzimis 1923. gadā)
* 30. septembris — Milans Jeličs (*Milan Jelić*), bosniešu politiķis (dzimis 1956. gadā)

### Oktobris
* 7. oktobris — Noriks Abe (*Norick Abe*), japāņu motociklists (dzimis 1975. gadā)
* 16. oktobris:
** Debora Kāra (*Deborah Kerr*), skotu aktrise (dzimusi 1921. gadā)
** Toše Proeskis (*Тоше Проески*), maķedoniešu mūziķis (dzimis 1981. gadā)
* 26. oktobris — Arturs Kronbergs (*Arthur Kornberg*), ASV bioķīmiķis (dzimis 1918. gadā)

### Novembris
[thumb|120px|[Nilss Līdholms]]
* 3. novembris — Aleksandrs Dedjuško (*Александр Дедюшко*), krievu kinoaktieris (dzimis 1962. gadā)
* 5. novembris:
** Marija Kristīne Čilvere (*Marie Christine Chilver*), latviešu izcelsmes Lielbritānijas slepenā aģente Otrajā pasaules karā (dzimusi 1920. gadā) 
**  Nilss Līdholms (*Nils Liedholm*), zviedru futbolists un treneris (dzimis 1922. gadā)
* 30. novembris — Īvls Knīvls (*Evel Knievel*), ASV kaskadieris (dzimis 1938. gadā)

### Decembris
[thumb|120px|[Bēnazīra Bhuto]]
* 5. decembris — Karlheincs Štokhauzens (*Karlheinz Stockhausen*), vācu komponists (dzimis 1938. gadā)
* 12. decembris — Aiks Tērners (*Ike Turner*), ASV mūziķis (dzimis 1931. gadā)
* 23. decembris — Oskars Pītersons (*Oscar Peterson*), kanādiešu mūziķis un komponists (dzimis 1925. gadā)
* 26. decembris — Ištvāns Šāndorfi (*Sándorfi István*), ungāru gleznotājs (dzimis 1948. gadā)
* 27. decembris:
** Bēnazīra Bhuto (*Benazir Bhutto*), Pakistānas politiķie (dzimusi 1953. gadā)
** Ježijs Kavalerovičs (*Jerzy Kawalerowicz*), poļu kinorežisors un politiķis (dzimis 1922. gadā)

## Nobela prēmijas
* Ekonomikā — Leonīds Hurvičs (*Leonid Hurwicz*), Ēriks Maskins (*Eric Maskin*) un Rodžers Maijersons (*Roger Myerson*)
* Fizikā — Albērs Fērs (*Albert Fert*) un Peters Grīnbergs (*Peter Grünberg*)
* Fizioloģijā vai medicīnā — Mario Kapeči (*Mario Capecchi*), Olivers Smitiss (*Oliver Smithies*) un Martins Evanss (*Martin Evans*)
* Ķīmijā — Gerhards Ertls (*Gerhard Ertl*)
* Literatūrā — Dorisa Lesinga (*Doris Lessing*)
* Miera prēmija — Els Gors (*Albert Gore*) un ANO Klimata pārmaiņu starpvaldību padome

## Piezīmes un atsauces